钦定古今图书集成/明伦汇编/氏族典/第306卷 > 《廖用贤尚友录》 > 康买得
## 钦定古今图书集成/明伦汇编/氏族典/第306卷 > 《廖用贤尚友录》 > 康买得

按《唐书孝友传》：穆宗世，京兆人康买得年十四，父宪
责钱于云阳张莅，莅醉，拉宪危死。买得以莅趫悍，度
救不足解，则举锸击其首。三月，莅死。刑部侍郎孙革
建言：“买得救父难不为暴，度不解而击，不为凶。先王
制刑，必先父子之亲。《春秋》原心定罪，《周书》诸罚有权。
买得孝性天至，宜赐矜宥。”有诏减死。